עדיין מתלבטים מה לעשות עם כף רגל סוכרתית?
כף רגל סוכרתית היא אחד מן הסיבוכים הקשים מהם סובלים חולי סוכרת. במסגרתה נוצרים זיהום או כיב ברקמות כף הרגל עקב פגיעות עצביות או מחלות בכלי הדם ההיקפיים אשר יוצרות מצב של היעדר תחושה. כלומר, החולה עלול לסבול מפצע בכף הרגל וכלל לא להיות מודע לכך. בנוסף, נפגע מנגנון ריפוי הפצעים הטבעי של הגוף, מה שהופך כל פצע קטן למקור אפשרי לזיהום שעלול להסתבך.
הבעיה ניכרת תחילה בדרגות שונות של עיוות, נוירופתיה ופגיעות בכלי הדם, ולאחר מכן מופיעים פצעים בדרגות חומרה הולכות ומחמירות שעשויים להזדהם, להעמיד את כף הרגל בסיכון ואף לסכן את חייו של החולה. זו הסיבה בעטיה במקרים רבים של סיבוכים, הזנחה או היעדר טיפול, מגיעים בלית ברירה גם לניתוחי חירום ואף קטיעות.
אחת מן הדרכים הפשוטות והיעילות ביותר למניעה או התמודדות עם כף רגל סוכרתית היא בעזרת מדרסים לכף הרגל. מדרס מותאם אישית מחומרים רכים יוכל לפזר את הלחצים באופן מאוזן ובריא יותר ואף לשפר את זרימת הדם, בפרט אם לחולה כבר קיימת בעיה באיזור מסוים ברגל שבו יש יותר לחץ ובו יש נטייה להיפצע, המדרס יוכל להפחית את הלחץ באותו איזור.